கேள்வி: மன்ஹாட்டன் - லெனேப் குடியிருப்பு என்பது என்ன?
பதில்: வரலாற்று ரீதியாக மன்ஹாட்டன், முன்சி, லெனேப், வாப்பிங்கர் ஆகிய ஐக்கிய அமெரிக்காவிலுள்ள தொல்குடி அமெரிக்கர் வசிக்கும் லெனேப்ஹோக்கிங் பிரதேசத்தின் ஒரு பகுதியாக இருந்தது. சபோஹானிகன், நெக்டான்க், கோனாண்டே கோங் உள்ளிட்ட பல லெனேப் குடியிருப்புகள் இப்பகுதியில் இருந்தன. அவை தொடர்ச்சியான பாதைகளால் ஒன்றோடொன்று இணைக்கப்பட்டிருந்தன. தீவின் முதன்மைப் பாதை, பின்னர் பிராட்வேயாக மாறியது, இப்போது வடக்கில் இன்வுட் என்று அழைக்கப்படும் இடத்திலிருந்து தெற்கில் உள்ள பேட்டரி பூங்கா வரை அது சென்றது. மன்ஹாட்டன் முழுவதும் லெனேப் மக்களின் மீன் பிடித்தல், நடவு செய்தல் ஆகியவற்றிற்கான பல்வேறு தளங்கள் நிறுவப்பட்டன.
கேள்வி: மன்ஹாட்டன் - காலனித்துவ காலம் என்பது என்ன?
பதில்: 1524 ஏப்ரலில், பிரான்சின் முதலாம் பிரான்சிசுக்காக பணி செய்யும் பொருட்டு பயணம் செய்த புளோரன்சு நில ஆய்வாளர் ஜியோவானி டா வெர்ராசானோ, தற்போது நியூயார்க் நகரமாக மாறுயுள்ளப் பகுதியைப் பார்வையிட்டு ஆவணப்படுத்திய முதல் ஐரோப்பியராவார். வெர்ராசானோ, தற்போது தி நாரோஸ் என்று அழைக்கப்படும் ஏற்ற இறக்கம் கொண்ட நீரிணையில் நுழைந்து, அப்பர் நியூயார்க் துறைமுகத்தைச் சுற்றியுள்ள நிலத்திற்கு, மன்னர் முதலாம் பிரான்சிஸின் குடும்பப் பெயரைக் குறிப்பிடும் வகையில், ''நியூ அங்கோலேம்'' என்று பெயரிட்டார்; அவர் துறைமுகத்திற்குள் போதுமான தொலைவு பயணித்து அட்சன் ஆறு கண்டார். மேலும் அவர் இப்போது அப்பர் நியூயார்க் விரிகுடா என்று அழைக்கப்படும் விரிகுடாவுக்கு - மன்னரின் அக்களான மார்குரைட் டி நவரேவின் நினைவாக ''சாண்டா மார்கரிட்டா விரிகுடா'' என்று பெயரிட்டார்.R. J. Knecht: Renaissance Warrior and Patron: The Reign of Francis I; p. 372. Cambridge University Press (1996) மன்ஹாட்டனின் வரைபடமானது முதன்முதலில் 1609 ஆம் ஆண்டு என்றி அட்சன் பயணத்தின் போது வரையப்பட்டது. ஹட்சன் மன்ஹாட்டன் தீவையும் அங்கு வசிக்கும் பூர்வ குடிமக்களையும் கடந்து, பின்னர் அவரது பெயரால் தற்போது அழைக்கபடும் அட்சன் ஆறு கடந்து சென்றார். பயணத்தில் உடன் இருந்த ஒரு அதிகாரியான ராபர்ட் ஜூயட்டின் பயணக் குறிப்பேட்டில், மன்ஹாட்டன் முதன்முதலில் ''மன்னா-ஹட்டா'' என்று எழுத்துப்பூர்வமாகப் பதிவு செய்யப்பட்டது. 1624 ஆம் ஆண்டு கவர்னர்ஸ் தீவில் இடச்சுக் குடியரசு உரோம வர்த்தகம் குடியேற்றம் நிறுவப்பட்டதன் மூலம், நியூ நெதர்லாந்தில் ஒரு நிரந்தர ஐரோப்பியர் இருப்பிடம் தொடங்கப்பட்டது. 1625 ஆம் ஆண்டில், மன்ஹாட்டன் தீவில் உள்ள ஃபோர்ட் ஆம்ஸ்டர்டாம் கோட்டையில் கட்டுமானப் பணிகள் தொடங்கப்பட்டன, பின்னர் இது நியூ ஆம்ஸ்டர்டாம் ( ''நியூவ் ஆம்ஸ்டர்டாம்'' ) என்று அழைக்கப்பட்டது. இது தற்போதைய லோயர் மன்ஹாட்டன் பகுதியில் உள்ளது.[http://tolerancepark.org/id2.html GovIsland Park-to-Tolerance: through Broad Awareness and Conscious Vigilance] , Tolerance Park. Accessed November 20, 2016. See Legislative Resolutions Senate No. 5476 and Assembly No. 2708. ஆம்ஸ்டர்டாம் கோட்டை கட்டப்பட்டது நியூயார்க் நகரத்தின் பிறப்பாக அங்கீகரிக்கப்பட்டுள்ளது.[http://www.nyc.gov/html/dcas/html/about/greenbook_seal_flag.shtml City Seal and Flag] , New York City. Accessed November 20, 2016. "Date: Beneath the horizontal laurel branch the date 1625, being the year of the establishment of New Amsterdam." 1647 ஆம் ஆண்டில், பீட்டர் ஸ்டுய்வேசன்ட் காலனியின் டச்சு இயக்குநர் ஜெனரலாக நியமிக்கப்பட்டார். அவரே அதன் கடைசி டச்சு இயக்குநராவார். நியூ ஆம்ஸ்டர்டாம் 2, பிப்ரவரி, 1653 அன்று முறையாக ஒரு நகரமாக ஒருங்கிணைக்கப்பட்டது. 1664 ஆம் ஆண்டில், ஆங்கிலப் படைகள் நியூ நெதர்லாந்தை கைப்பற்றி, வருங்கால மன்னர் இரண்டாம் ஜேம்ஸ், ஆங்கில இங்கிலாந்தின் இரண்டாம் யேம்சு நினைவாக அதற்கு "நியூயார்க்" என்ற புதிய பெயரை இட்டனர். 1673 ஆகத்தில், டச்சுக்காரர்கள் காலனியை மீண்டும் கைப்பற்றி, அதற்கு "நியூ ஆரஞ்சு" என்று பெயர் மாற்றினர். ஆனால் மூன்றாவது ஆங்கிலேய-இடச்சுப் போர் முடிவுக்குக் கொண்டுவந்த வெஸ்ட்மின்ஸ்டர் ஒப்பந்தத்தின் விதிமுறைகளின் கீழ் அடுத்த ஆண்டு அதை நிரந்தரமாக இங்கிலாந்துக்குத் திருப்பிக் கொடுத்தனர்.Scheltema, Gajus and Westerhuijs, Heleen (eds.),''Exploring Historic Dutch New York''. Museum of the City of New York/Dover Publications, New York (2011).